

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

21.03.2025. sēdes protokols Nr.4., 62.p.

**LĒMUMS** **Nr.** **2025/174**

**Par pašvaldības nekustamā īpašuma – dzīvokļa**

 **Gaismas ielā 2-17, Aizkrauklē, Aizkraukles novadā,**

 **atsavināšanu, pārdodot izsolē, un izsoles Noteikumu apstiprināšanu**

Aizkraukles novada dome 2024.gada 28.novembrī pieņēma lēmumu Nr.875 (protokols Nr.18., 52.p.) “Par pašvaldības dzīvokļa Gaismas ielā 2-17, Aizkraukle, Aizkraukles novads, atsavināšanas uzsākšanu un ierakstīšanu zemesgrāmatā”.

Nekustamais īpašums ar adresi Gaismas iela 2-17, Aizkraukle, Aizkraukles novads, kadastra Nr.32019003460, reģistrēts zemesgrāmatā 2025.gada 8.janvārī Aizkraukles pilsētas zemesgrāmatas nodalījumā Nr.18 B-17, īpašnieks Aizkraukles novada pašvaldība. Pašvaldības nekustamais īpašums – dzīvoklis Nr.17, Gaismas ielā 2, Aizkrauklē, Aizkraukles novadā, sastāv no dzīvokļa ar kopējo platību 44,2 m$²$ un pie šī dzīvokļa īpašuma piederošās kopīpašuma 417/24511 domājamās daļas no daudzdzīvokļa mājas ar kadastra apzīmējumu  32010020105002. Dzīvoklis nav izīrēts.

Aizkraukles novada domes Objektu apsekošanas un mantas vērtēšanas komisija ar 2025.gada 21.februāra sēdes lēmumu Nr.22 (protokols Nr.4., 3.p.) noteikusi nekustamā īpašuma Gaismas iela 2-17, Aizkraukle, Aizkraukles novads, nosacīto cenu 8318,00 EUR *(astoņi tūkstoši trīs simti astoņpadsmit euro un 00 centi).*

|  |
| --- |
| Pašvaldības likuma 10.panta pirmās daļas 16.punkts nosaka, ka domes kompetencē ir lemt jautājumu par pašvaldības nekustamā īpašuma atsavināšanu, savukārt šī likuma 73.panta ceturtajā daļā noteikts, ka pašvaldībai ir tiesības atsavināt tai piederošo īpašumu.Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 4.panta otro daļu, 8.panta otro daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Ministru Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas manta”, Aizkraukles novada domes Objektu apsekošanas un mantas vērtēšanas komisijas 2025.gada 21.februāra sēdes lēmumu Nr.22 (protokols Nr.4., 3.p.), ņemot vērā Aizkraukles novada domes Finanšu un attīstības jautājumu komitejas 13.03.2025. sēdes atzinumu, atklāti balsojot: ar 16 balsīm “PAR” (Gatis ĢŪTMANIS, Dāvis KALNIŅŠ, Guntis LIBEKS, Elita KAŅEPĒJA, Aigars LUKSS, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Arvis UPĪTS), “PRET” – nav, “ATTURAS” – nav, Aizkraukles novada dome **NOLEMJ**: |

1. **Apstiprināt** nekustamā īpašuma Gaismas iela 2-17, Aizkraukle, Aizkraukles nov.,
LV -5101, kadastra Nr.32019003460, atsavināšanai noteikto nosacīto sākumcenu **8318,00** EUR *(astoņi tūkstoši trīs simti astoņpadsmit euro un 00 centi).*
2. **Atsavināt** Aizkraukles novada pašvaldības nekustamo īpašumu - dzīvokli Nr.17, Gaismas ielā 2, Aizkrauklē, Aizkraukles novadā, kas sastāv no dzīvokļa ar kopējo platību 44,2 m$²$ un pie šī dzīvokļa īpašuma piederošās kopīpašuma 417/24511 domājamās daļas no daudzdzīvokļa mājas ar kadastra apzīmējumu  32010020105002, pārdodot to elektroniskā izsolē ar augšupejošu soli.
3. Apstiprināt atsavināmā nekustamā īpašuma dzīvokļa Gaismas iela 2-17, Aizkraukles nov., LV-5101, Aizkraukles novadā, izsoles Noteikumus (*pielikumā*).
4. Apstiprināt izsoles soli 200,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš - 2025.gada 20.jūnijs.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim RIEKSTIŅAM.

*Pielikumā: Nekustamā īpašuma - dzīvokļa Gaismas iela 2-17, Aizkraukle, Aizkraukles novads,* *ar kadastra Nr.32019003460, elektroniskās izsoles Noteikumi Nr.2025/24 uz 5 lp.*

Domes priekšsēdētājs Leons Līdums